РЕПУБЛИКА СЕВЕРНА МАКЕДОНИЈА
Универзитет „Св. Кирил и Методиј“ - Скопје
Факултет за информатички науки и компјутерско инженерство
Број: 09-1479/2
27.08.2026
Врз основа на Статутот на Факултетот за информатички науки и компјутерско инженерство Скопје во состав на Универзитетот „Св. Кирил и Методиј“ во Скопје, а согласно на Конкурсот за запишување студенти на прв циклус студии на студиските програми на Универзитетот „Св. Кирил и Методиј“ во Скопје во учебната 2026/2027 година, се склучува
ДОГОВОР
за уредување на меѓусебните права и обврски на студентите запишани во квота со кофинансирање на прв циклус студии во учебната 2026/2027 година
Склучен помеѓу договорните страни:
1. Универзитет „Св. Кирил и Методиј“ во Скопје, Факултетот за информатички науки и компјутерско инженерство, застапуван од Деканот проф. д-р Петре Ламески, од една страна (во понатамошниот текст: факултет), и
2. ____________________________________________________ од __________, ул. _____________________________________ бр. _____, студент на I (прва) година на Факултетот за информатички науки и компјутерско инженерство (во понатамошниот текст: студент).
Договорните страни се договорија за следното:
Член 1
Факултетот го запишува студентот како редовен студент во квота со кофинансирање на прв циклус студии, под условите утврдени со Конкурсот за запишување студенти на прв циклус студии на студиските програми во учебната 2026/2027 година.
Член 2
Надоместокот за студирање во квота со кофинансирање изнесува 400 евра годишно во денарска противвредност според средниот курс на Народна банка на Република Северна Македонија на денот на уплатата.
Надоместокот студентот го плаќа во текот на целокупното студирање, односно додека ги исполнува условите предвидени со Законот за високо образование, Статутот на Универзитетот и актите на Факултетот.
Плаќањето се врши на две рати, при запишување на зимскиот и летниот семестар.
Студентот плаќа и надоместок за административно-материјални трошоци, лаборатории, осигурување и трошоци за ИКСА на УКИМ, согласно утврдениот ценовник на Факултетот, како и други такси утврдени со ценовникот.
Член 3
Студентот е должен да ги исполнува обврските утврдени со Законот за високо образование, Статутот на Универзитетот, актите на Факултетот и студиската програма.
Доколку студентот не ги исполни обврските со полагање на предвидените испити, ги презапишува предметите со соодветен надоместок согласно со важечките акти.
Член 4
Договорот е во важност додека студентот ги исполнува условите предвидени со Законот за високо образование, Статутот на Универзитетот и актите на Факултетот.
Член 5
Студентот може да го раскине овој договор без право на враќање на уплатените средства за студирање, со што му престанува статусот на студент на Факултетот.
Член 6
Сите евентуални спорови кои произлегуваат од овој договор, а кои страните не можат да ги решат спогодбено, ќе ги решава надлежниот суд во Скопје.
Член 7
Овој договор е составен во 2 (два) еднообразни примероци, од кои 1 (еден) за Факултетот и 1 (еден) за студентот.
Студент			Факултет за информатички науки и компјутерско инженерство
__________________________			___________________________
(име и презиме)			Декан
					проф. д-р Петре Ламески
___________________________
(п о т п и с)




